ટીમ ઇન્ડિયાના નવા કોચની પસંદ સીએસી(ક્રિકેટ એડવાઇઝરી કમિટિ)ને સોંપવામાં આવી હતી. આ કમિટિમાં સંચિન તેંડુલકર, સૌરવ ગાંગુલી અને વીવીએસ લક્ષ્મણનો સમાવેશ થાય છે. સોમવારે સાંજે સીએસીની પત્રકાર પરિષદ યોજાઇ હતી. માનવામાં આવી રહ્યું હતું કે, સોમવારે જ કોચના નામની જાહેરાત કરવામાં આવશે. એ પહેલાં સૌરવ ગાંગુલીએ પણ કહ્યું હતું કે, સોમવારે સાંજે કોચના નામની જાહેરાત થશે. પરંતુ એવું થયું નહીં. સોમવારની પત્રકાર પરિષદમાં સૌરવ ગાંગુલીએ કહ્યું હતું કે, હાલ કોચના નામ અંગે કોઇ નિર્ણય લેવામાં નથી આવ્યો. આ અંગે અમને હજુ થોડો સમય જોઇએ છે. વિરાટ કોહલી સાથે વાત કર્યા બાદ જ નિર્ણય લેવામાં આવશે.